Publication: Magyar Közlöny
Issue: MK-2010-192 (Year: 2010, Number: 192)
Era: contemporary
Section: használatáról és rendjérõl alkotott 17/2008. (VII. 8.) ÖK sz. rendelet (a továbbiakban: Ör.) 2. § (4) bekezdés a) pontjába
Paragraph Index: 1518

használatáról és rendjérõl alkotott 17/2008. (VII. 8.) ÖK sz. rendelet (a továbbiakban: Ör.) 2. § (4) bekezdés a) pontjába foglalt azon rendelkezés alkotmányellenességének megállapítását kérte, amely megtiltja közterület-használati hozzájárulás megadását mozgóboltból történõ árusításra. Az indítványozó országos hálózattal rendelkezõ mozgóbolti tevékenységet végzõ gazdálkodó szervezet. A mozgóbolti tevékenység jellemzõje, hogy az kizárólag közterületen végezhetõ tevékenység, amelynek használatára az illetékes önkormányzat hozzájárulása alapján van lehetõség. Egészen 2008. december 31-ig az önkormányzattal évente megkötött közterület használati megállapodás alapján használta az indítványozó mozgóbolti tevékenysége céljára a közterületet a XI. kerületben. Az önkormányzat 2008 nyarán fogadta el az Ör.-t, amely 2008. december 18-án lépett hatályba. Az Ör. 2. § (4) bekezdésének a) pontja a mozgóboltok számára gyakorlatilag megtiltotta a közterület-használatot azzal, hogy kimondta mozgóbolti tevékenység céljára nem lehet közterület-használati hozzájárulást adni. Ezt követõen az önkormányzat a közterület-használati hozzájárulást megtagadta. Az indítványban kifejtett álláspont szerint a vitatott szabályozás sérti az Alkotmány 9. § (2) bekezdésében szabályozott vállalkozáshoz való jogot, valamint a gazdasági verseny szabadságát, mert a kizárólag mozgóbolti tevékenységgel foglalkozó társaság tevékenységét a kerületben ellehetetleníti. Sérti az Alkotmány 70/A. §-át is, mert más kereskedelmi tevékenységet végzõ társaságokhoz képest, súlyosan diszkriminatív rendelkezést alkalmaz a mozgóbolti tevékenységet végzõ társaságokkal szemben. Az indítványozó hivatkozik arra is, hogy az Ör. vitatott szabályának elfogadásával az önkormányzat megsértette az Alkotmány 44/A. §-ának (2) bekezdését is, mert ellentétes magasabb szintû jogszabállyal. A mozgóbolti

Source: https://magyarkozlony.hu/hivatalos-lapok/bae8596f302587faa8a9549ffe41639017df5820/dokumentumok/606e548d864752db097e19ed32b9c817d76d09dc/letoltes